બીજી તરફ, એવું પણ જાણવા મળી રહ્યું છે કે હાર્દિકના ઘરની બહાર લાગેલા પોલીસ પહેરા મામલે હાઈકોર્ટમાં અરજી કરવામાં આવી છે. આ અરજીમાં આક્ષેપ કરાયો છે કે હાર્દિકને તેના જ ઘરમાં નજરકેદ રખાયો હોય તેવી સ્થિતિ સર્જવામાં આવી છે. હાર્દિકના ઘરે આવનારા લોકોને પણ પોલીસ ખોટી રીતે હેરાન કરી રહી છે, અને જીવનજરુરી ચીજવસ્તુઓને પણ હાર્દિકના ઘરે પહોંચવા ન દેવાઈ રહી હોવાની પણ ફરિયાદ કરાઈ છે. અરજકર્તાએ આ અંગે તાત્કાલિક સુનાવણી કરવા પણ માગ કરી છે.